CELEX: 62017TN0421
Language: sk
Date: 2017-07-06 00:00:00
Title: Vec T-421/17: Žaloba podaná 6. júla 2017 – Leino-Sandberg/Parlament

4.9.2017   
            
            
               SK
            
            
               Úradný vestník Európskej únie
            
            
               C 293/38
            
         Žaloba podaná 6. júla 2017 – Leino-Sandberg/Parlament
   (Vec T-421/17)
   (2017/C 293/47)
   Jazyk konania: angličtina
   
      Účastníci konania
   
   
      Žalobkyňa: Päivi Leino-Sandberg (Helsinki, Fínsko) (v zastúpení: O. Brouwer a S. Schubert, lawyers)
   
      Žalovaný: Európsky parlament
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Parlamentu z 3. apríla 2017, ktorým sa žalobkyni zamieta prístup k jeho rozhodnutiu 8. júla 2015 prijatému v nadväznosti na opakovanú žiadosť tretej osoby na základe nariadenia 1049/2001,
            
         
               —
            
            
               uložil žalovanému povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na nesprávnom právnom posúdení, zjavne nesprávnom posúdení a nedostatočnom odôvodnení, pokiaľ ide o použitie výnimky vzťahujúcej sa na ochranu súdneho konania podľa článku 4 ods. 2 druhej odrážky nariadenia o transparentnosti.
               
                           —
                        
                        
                           Podľa žalobkyne požadovaný dokument predstavuje konečný administratívny dokument, ktorý nie je chránený na základe dôvernosti, ani akejkoľvek inej výnimky zo zverejňovania. Aj keby sa ďalej takáto výnimka mala v prejednávanej veci použiť, žalovaný ju podľa nej zjavne nesprávne vyložil alebo nesprávne použil, keď nepreukázal, ako by zverejnenie požadovaného dokumentu porušilo ochranu súdneho konania.
                        
                     
         
               2.
            
            
               Druhý žalobný dôvod založený na nesprávnom právnom posúdení, zjavne nesprávnom posúdení a nedostatočnom odôvodnení, pokiaľ ide o použitie testu prevažujúceho verejného záujmu vyžadovaného podľa článku 4 ods. 2 druhej odrážky nariadenia o transparentnosti.
            
         
               3.
            
            
               Tretí žalobný dôvod uvedený subsidiárne a založený na nesprávnom právnom posúdení, zjavne nesprávnom posúdení a nedostatočnom odôvodnení, pokiaľ ide o použitie článku 4 ods. 6 nariadenia o transparentnosti.